Den Vest-Sjællandske Avis, 1835-10-24
Hs. Høihed udtrykkede sig med megen Galanterie og Mildhed, og beklagede, at ved Lord Durhams korte Ophold i Konstantinopel vilde han blive berøvet den Fornøielse, at give ham Midler i Hænderne til at tilfredsstille sin Nysgierrighed. – Lord Durham svarede med megen Klogskab, at de mærkværdige Forandringer, som hans Høihed har foretaget med sit Folks Militair, at de vigtige Foretagender med Hensyn til Sæder, Dragter og Fornøielser, og til at udbrede Aandsdannelse, havde saa aldeles tildraget sig hans Opmærksomhed, at det slet ikke kunde falde ham ind at tænke paa, at der kunde gives andre Gienstande i Konstantinopel, som kunde fortiene Opmærksomhed. - Sultan Mahmud, i hvis Karakteer Forfængelighed har Overhaand, kunde neppe skiule sin Tilfredshed over denne bemærkning, og i gav Achmed Pascha og Kapudan Pascha Ordre til at ledsage Greven overalt til de Steder, som han maatte ønske at besee. Dagen derpaa aflagde Lord Durham et Besøg hos Namik Pascha i Admiralitetet, og blev derpaa forestillet for Tahir Pascha, som indbød ham til at komme ombord paa Orlogskibet Mahmudie. Lorden yttrede sin Glæde over dette herlige Skib, over den tyrkiske Marines raske Fremskridt under den nærværende Admirals Bestyrelse, og omtalte Vigtigheden af en Søemagt for et Land med saa udstrakte Kyster som Tyrkiet. Under Frokosten reiste han sig op, udbragte Tabir Paschas Sundhed, og holdt en Tale, hvori han hentydede paa det untoward Event ved Navarino, sammenlignede den tyrkiske Flaade med Phønix, og sluttede med den Overbeviisning, at Englands og Tyrkiets Flaader vilde i Fremtiden, istedet for at møde hinanden som Fiender, assistere hinanden som Allierede, og kappes i Tapperhed og Færdighed, ikke, som engang, mod hinanden, men imod deres Fiender. Kapudan Pascha svarede: Amen. - Lord Durham besøgte derpaa den polytechniske Skole i Dolmabagdschi, hvor Eleverne tilbøde ham deres Tegninger, og Kasernerne i Seleinie, i Scutari, hvor han forefandt den største Orden og Reenlighed. Han mønstrede et Regiment og tre Kavallerie Eskadroner, og vendte om Aftenen, ledsaget af begge Paschaer, tilbage til Therapia. Den 13de besøgte begge Paschaer ham ombord paa Fregatten Barham. Om Aftenen gav den russiske Gesandt, til Ære for ham, et stort Bal i Bujuldere, hvortil 20 Paschaer vare indbudne, af hvilke dog kun Namik Pascha indfandt sig, hvilket Hr. von Buteniew skal have taget meget meget ilde op. Den 16de indskibede Lord Durham sig paa Dampskibet Pluto, hvilket blev saluteret af en russisk Fregat, som laae for Anker ved Bujukdere; den engelske Fregat Barham besparede Saluten, og seilede den 17de tilbage til Malta. Ligesom det storbrittanniske Kabinet bestræber sig for at knytte sine venskabelige Forbindelser nøiere med det vestlige Europa og med Orienten, saaledes søger den russiske Keiser at tilveiebringe en stedse inderligere Harmonie imellem de østlige Magter. Efterat Konferencerne i Toplitz vare tilendebragte, begave sig den østerrigske Keiser og Keiserinde til Prag, hvor de bleve modtagne af Jndvaanerne med en ubeskrivelig Jubel. Jnden Deres Majestæter havde forladt Bøhmens Hovedstad, ankom Hs. Majestæt den russiske Keiser ganske uventet den 9de October Kl. 1 om Eftermiddagen med 6 Vogne til Wien, og afsteeg i den russiske Ambassadeurs Hotel. Besøget var saa overordentligt uventet, at man aldeles ikke vilde troe Rigtigheden deraf ved Hoffet, førend den tredie og fierde Embedsmand kom tilbage med Efterretningen derom. Selv i Ambassadeurens Hotel var man ikke forberedet paa Ankomsten; de fleste af Beboerne vare paa Landet, kun LegationsSekretairen Fyrste Gortschekow og Statsraad Kondriansky vare tilstæde i Forretninger. For at skiule sin Plan havde Keiseren, da han forlod Prag, ladet bestille Posthestene i en modsat Retning mod Wien. Der blev strax afsendt en Koureer fra Wien til Prag for at anmelde dette høie Besøg. Hs. Majestæt vilde nu for det første aflægge en Visit hos Enkekeiserinden og Erkehertug Ludvig i Schønbruun, og derpaa hos Erkehertug Franz og Gemalinde paa Slottet i Wien. - Keiserens Generøsitet og Gavmildhed under hans Ophold i Prag og paa hans hele Reise, skal være overordentlig stor. - Da Polen lider i Aar af Misvært, som følge af en overordentlig Tørke, saa har Hs. Majestæt ved en Forordning af 50te August forundet en Lettelse i Skatterne for de Trængende.